text: Mand fundet død
  14 februar 2014 kl. 05.34
  En mand blev fundet død i en lejlighed i Sønderborg. Politiet efterforsker, om der er sket et mord.
  En mand blev ved 19.30-tiden i aftes fundet død i en lejlighed i Sønderborg.
  Politiet har tilkaldt afdelingen for personfarlig kriminalitet for at finde ud af, om der er tale om et mord.
  Der er teknikere i lejligheden, og inden de er færdige med deres undersøgelser, har politiet ikke flere oplysninger i sagen.
  